Formand for KKR og borgmester i Mariagerfjord Kommune, H.C. Maarup (Soc. Dem.), er yderst utilfreds med, at Nordjylland er blevet overset i stormflodsplan.

H.C. Maarup (Soc. Dem.), formand for Kommunekontaktrådet i Nordjylland og borgmester i Mariagerfjord Kommune, er mildt sagt utilfreds med, at Naturstyrelsens stormflodsplan ikke rækker længere nordpå end til Randers. - Det er en problematisk måde at opgøre, hvornår man er i risikozonen eller ej. Det er urimeligt at opgøre det på antal huse med en bestemt værdi, da husene her er mindre værd. Det ville være mere rimeligt kun at opgøre det i antal af boliger uanset pris, siger H.C. Maarup (Soc. Dem.) til TV2/Nord. Han har tænkt sig at rette henvendelse til sine partifæller i regeringen.